section_heading: Kolizije ptica s vjetrobranom
paragraph_text: Ugradbeni kut i višeslojnost stakla vjetrobrana znatno smanjuje opasnost od šteta pri koliziji s pticom, s obzirom na brzinu i masu u osjetljivim fazama leta. Velika je vjerojatnost da će nakon kolizije ptica biti odbačena u stranu ili preko trupa zrakoplova. Oštećenja se lako može uočiti i sanirati, lako su popravljiva, uglavnom nema popratnih i naknadnih sekundarnih ili prikrivenih oštećenja. Saniranje može biti privremeno, a konačni popravak odgoditi i za poslije, ovisno o naravi i težini oštećenja.